laion/Wikipedia-Exotic huggingface dataset:
Drip Harder

Drip Harder הוא מיקסטייפ משותף של הראפרים האמריקאים ליל בייבי וגאנה. האלבום יצא לאור ב-5 באוקטובר 2018, על ידי חברות התקליטים YSL רקורדס, קוואליטי קונטרול מיוזיק, מוטאון וקפיטול רקורדס. האלבום מכיל הופעות אורח של ליל דורק, נאב, יאנג ת'אג ודרייק. הוא מכיל הפקה מוזיקלית של טורבו, ויזי וטיי קית', בין היתר. השם Drip Harder לקוח מסדרת המיקסטייפים של גאנה Drip Season וסדרת המיקסטייפים של ליל בייבי Harder. מתוך האלבום יצא הסינגל המוביל "Drip Too Hard", ב-12 בספטמבר 2018, שהגיע בשיאו למקום הרביעי במצעד הבילבורד הוט 100 וזכה בתואר היהלום מטעם איגוד תעשיית ההקלטות האמריקאי. הסינגל השני, "Close Friends" של ליל בייבי, יצא לאור בפברואר 2019 והגיע למקום ה-28 במצעד. האלבום נכנס למקום הרביעי במצעד הבילבורד 200, עם 130,000 יחידות שקולות לאלבום (כולל 9,000 מכירות טהורות) בשבוע הראשון לצאתו. זהו אלבומו השני של ליל בייבי שנכנס לעשירייה הפותחת והראשון של גאנה. מידע על האלבום Drip Harder באתר MusicBrainz "Drip Too Hard by Lil Baby & Gunna on Apple Music". iTunes. נבדק ב-5 באוקטובר 2018. {{cite web}}: (עזרה) Trust, Gary (15 באוקטובר 2018). "Maroon 5 & Cardi B's 'Girls Like You' Tops Hot 100 For Fourth Week, Lady Gaga & Bradley Cooper Hit Top 10". Billboard. נבדק ב-15 באוקטובר 2018. {{cite web}}: (עזרה) "Billboard Hot 100 - October 20th, 2018". Billboard. נבדק ב-22 בדצמבר 2019. {{cite web}}: (עזרה) Keith Caulfield (14 באוקטובר 2018). "Lady Gaga & Bradley Cooper's 'A Star Is Born' Soundtrack Debuts at No. 1". {{cite web}}: (עזרה)
ארטורו קסטיליוני

ארטורו קסטיליוני (באיטלקית: Arturo Castiglioni; ‏10 באפריל 1874, טריאסטה – 21 בינואר 1953, מילאנו) היה היסטוריון של הרפואה, יהודי אמריקאי ממוצא איטלקי. נולד בטריאסטה, בנם של אנריצ'טה (לבית בולפיו) והרב ויטוריו קסטיליוני, לימים רבה הראשי של רומא והסמכות הרוחנית הראשית של יהדות איטליה. אחד מאחיו היה קמילו קסטיליוני (אנ'), בנקאי, איש עסקים ואיל הון. מבעלי מפעל המנועים BMW ומקורבו של שליט יוגוסלביה יוסיפ ברוז טיטו ב-1939 היגר לארצות הברית והתמנה כפרופסור באוניברסיטת ייל בניו הייבן שבקונטיקט. קסטיליוני היה חבר בחברה הבינלאומית להיסטוריה של הרפואה (אנ'), הוא נפטר במילאנו ב-1953. Il volto di Ippocrate, 1925 Storia della medicina, 1927 Italian medicine, 1932 The history of tuberculosis, 1933 The renaissance of medicine in Italy, 1934 Incantesimo e magia, 1934 L'orto della sanita, 1935 John Farquhar Fulton (אנ'), "Arturo Castiglioni 1874-1953", Journal of the History of Medicine and Allied Sciences, 1953, vol. 8, n. 2, pp. 129–132 מדיה וקבצים בנושא ארטורו קסטיליוני בוויקישיתוף ארתורו קסטליוני (1874-1953), דף שער בספרייה הלאומית ש. מנור, קסטיליוני נגד טיטו, מעריב, 30 בינואר 1953. ערך זה הוא קצרמר בנושא איטלקים ובנושא רפואה. אתם מוזמנים לתרום לוויקיפדיה ולהרחיב אותו.
קסטיליוני

קסטיליוני (באיטלקית: Castiglioni) הוא שם משפחה. האם התכוונתם ל... יצחק חיים קסטיליוני – רב ומתמטיקאי יהודי איטלקי, רבה של רומא והסמכות העליונה של יהדות איטליה ארטורו קסטיליוני – היסטוריון של הרפואה, יהודי אמריקאי ממוצא איטלקי. בנו של יצחק חיים לואיס קסטיליוני (אנ') - פוליטיקאי פרגוואי, כיהן כסגן נשיא המדינה ושר החוץ שלה פרנצ'סקו סבריו קסטיליוני - שמו המקורי של האפיפיור פיוס השמיני
מפרץ לה גונאב

מפרץ לה גונאב (בצרפתית: Golfe de la Gonâve; בקריאולית האיטית: Gòf Lagonav) הוא מפרץ בים הקריבי לאורך החוף המערבי של האיטי. עיר הבירה של האיטי, פורט-או-פרנס, ממוקמת על חוף המפרץ. ערים נוספות על חוף המפרץ כוללות את גונאיב וז'רמי. אורכו של המפרץ יותר מ-500 ק"מ ממול סן-ניקולס-לבריקוטים והוא מורכב מיותר מתריסר מפרצים ונמלים. מפרץ פורט-או-פרנס הוא הגדול ביותר בהאיטי ואחד הגדולים באיים הקריביים. מדיה וקבצים בנושא מפרץ לה גונאב בוויקישיתוף "Île de la Gonâve". Encarta. אורכב מ-המקור ב-2009-08-21. נבדק ב-2008-08-27.
פדהאל

פדהאל הוא הספר הרביעי והאחרון בסדרה "ממלכה במבחן", סדרת ספרי הרפתקאות מסוגת מותחן פוליטי היסטורי שנכתבה על ידי הסופרת מיה קינן, והתפרסמה בעיקר בציבור החרדי והדתי. הספר יצא לאור באוקטובר 2022. קינן הוציאה פרק ספוילר בשבט תשפ"א. הספר פדהאל מספר על צעיר כוזרי בשם פדהאל גאליטאן. מאביו של פדהאל נשלל תואר אבירות בעקבות חשד בבגידה במלכותו של איסתרק, וזכויותיו האזרחיות פקעו. פדהאל ממורמר בשל מה שהוא מחשיב כעוול שנעשה למשפחתו. כחלק מההגבלות החוקיות החלות על משפחתו של פדהאל נאסר על ארבעה גברים בני המשפחה לגור באותה העיר, ועם הגיע אחיו של פדהאל לגיל חמש עשרה, בוחר פדהאל לצאת לגלות במקום אחיו. אביו של פדהאל מלווה אותו בצאתו לגלות, ומפציר בו למצוא צדק במסעו. עם תחילת מסעו נחשד פדהאל ברצח, ונאסר יחד עם סופר בשם גדעון. השניים מוברחים מהכלא בידי קבוצת צעירים מעריצי יוסף דיאלידאן, ומתלווים אליהם בדרכם אל הבירה אתיל. במהלך המסע מתוודעים השניים לתוכנית שיזם דיאלידאן, על פיה יצרו הצעירים מהומה שבחסותה ייחטף רעואל, יורש העצר, ויובל לכוזר החדשה. פדהאל וגדעון נמלטים מבני החבורה, ומנסים להעביר את המידע לידי אנשי כוזר האמיתית. בתוכנית נוספת נשלח דיזר, המתנקש הראשי של סולטנות סלג'ואר, לחסל את איסתרק עצמו. דיזר הוא כוזרי שבוי, ואחיותיו משמשות כבנות ערובה לכך שימלא את פקודותיו של הסולטן. דיזר אינו מתכוון למלא אחר הפקודה, אך יוצא לעבר כוזר על מנת להרוויח זמן. במקביל מלווה עלילת הספר את שובם של יוזבד בנטיליאן ובן דודו שאול משנות לימודם בבבל. במהלך מסעם חזרה מגלה יוזבד לחרדתו כי בן דודו נסחף לשיטתם של הקראים. בעוברם דרך סולטנות סלג'ואר פודים השניים את אחיותיו של דיזר, ויוזבד מתוודע למזימת ההתנקשות, כמו גם לעובדה שבן דודו ערק לשטחי כוזר החדשה. יוזבד בוחר להזהיר את אנשי כוזר האמיתית מתוכנית הרצח, ולאחר מכן ממשיך במסע אל אלקן, בירת כוזר החדשה, כשמטרתו העיקרית היא לנסות להשיב את בן דודו למוטב. איסתרק ומשרתו משוטטים בזהות מוסווית כאשר תוכנית החטיפה יוצאת לפועל. הם פוגשים בדיזר, פדהאל וגדעון שמזהים אותם ומיידעים אותם בתוכניות. איסתרק בוחר לדלוק אחר החוטפים, כאשר צעיר בעל יכולות טלפתיות בשם טורנאל ואלרון הנורדי מצטרפים אליו. פדהאל ודיזר שבים ומתאחדים, ומגיעים גם הם לאלקן. איסתרק ואלרון מצליחים לחדור לארמון ולשחרר את הנסיך, אך נקלעים למארב בגג הארמון. במקביל מגיעים למקום יוזבד, פדהאל ודיזר. יוסף דיאלידאן מציב בפני איסתרק את האפשרות לבחור בין חייו לחיי בנו, ואיסתרק בוחר למסור את חייו בקפיצה מראש הגג. פדהאל צופה על האירועים ממרפסת מוגבהת, והוא מזנק ממנה אל הגג, חובק את יוסף דיאלידאן וקופץ עמו מטה. שניהם מגיעים בחיים אל הקרקע, ופדהאל הורג את יוסף בחרב. פאר דיאלידאן, עוצר כוזר החדשה, נוטל את השליטה באירועים, ובוחר להעניק את המלכות לאיסתרק. בכך שבה כוזר ומתאחדת תחת בית הביואר. בסיום הספר מעניק איסתרק שטחים חדשים ותואר אבירות למשפחתו של פדהאל, ומוסיף לו את התואר האלוף אנטאלאדיאך (קוטל הנחש) ולאביו את התואר האביר פאטריאנטאלאדיאך (אבי קוטל הנחש). פורום ממלכה במבחן, באתר "בחדרי חרדים" פדהאל: סוף סוף על המדפים, באתר "שבי רגע" (ראיון עם המחברת), 3 באוקטובר 2022
אנדרסן

האם התכוונתם ל... אישים ששם משפחתם אנדרסן הנס כריסטיאן אנדרסן – סופר ומשורר דני שנודע במעשיות ובסיפורי הילדים שלו אדולף אנדרסן – שחמטאי גרמני ביורן אנדרסן – שחקן ומוזיקאי שוודי סופיה דה מלו בריינר אנדרסן – משוררת פורטוגזית יורן אנדרסן – כדורגלן עבר נורווגי גרטה אנדרסן – שחיינית דנית סטפן אנדרסן – כדורגלן דני דייוויד אנדרסן – כדורסלן אוסטרלי-דני אריק אנדרסן – שחמטאי דני לאלה אנדרסן – זמרת גרמנייה כריס אנדרסן – כדורסלן אמריקאי תרזה אנדרסן – שחיינית עבר אמריקאית אלכסנדרה אנדרסן – המיליארדרית הצעירה בעולם אישים ששמם הפרטי אנדרסן מרטין אנדרסן נקסה – סופר דני סטין אנדרסן בילה – אדמירל בחיל הים הדני אחרים פרס אנדרסן – הפרס היוקרתי בעולם לספרות ילדים ונוער, על שמו של הנס כריסטיאן אנדרסן אגדות אנדרסן (סדרה, 2005) – סדרת אנימציה דנית לילדים אנדריסן הורוביץ – קרן הון סיכון אמריקאיית אנדרסון
זינה קרדמן

זינה קרדמן (באנגלית: Zena Maria Cardman, נולדה: ב-26 באוקטובר 1987) היא אסטרונאוטית אמריקאית בנאס"א, ביולוגית ימית החוקרת מיקרואורגניזמים בסביבות תת-קרקעיות. בוגרת תואר שני במדעים ימיים מאוניברסיטת קרוליינה הצפונית בצ'אפל היל. כיום בלימודי דוקטורט. קרדמן נולדה ב-1987 באורבנה, אילינוי, ארצות הברית להלן והארי קרדמן. בילדותה הוריה עברו לוילאמסבורג, וירג'יניה שם היא סיימה בית ספר תיכון. קרדמן היא בוגרת תואר ראשון ב-2010 במדעים עם ביולוגיה כמקצוע ראשי וכימיה כמשני מאוניברסיטת קרוליינה הצפונית בצ'אפל היל. היא בוגרת תואר שני במדעי הים, ולמדה כחלק מקבוצת המחקר של אנדראס טסקה. כחלק ממחקרה היא חקרה מערכות מיקרוביולוגיות, חלחול של פחמן, פתחי אוורור הידרותרמיים ואת האזור הארקטי אחר מיקרואורגניזמים. במהלך לימודיה באוניברסיטה היא עבדה במכון המחקר האקולוגי "תחנת פלמר" באנטארקטיקה, שם היא ביצעה אנליזה של מערכות אקולוגיות כחלק ממחקר שעורך זה מספר עשורים. קרדמן הייתה עמיתת מחקר בוגרת הקרן הלאומית למדעים באוניברסיטת פנסילבניה, שחקרה את חילוף החומרים המיקרוביאליים ומחזוריות ביו-גיאוכימית במערכות של מערות. המחקר המיקרוביולוגי שלה יכול לאפשר הזדמנות לחקור חיים במקומות אחרים. קרדמן צברה ניסיון נוסף במחקר הנתמך על ידי נאס"א. היא חקרה מיקרואורגניזמים ועדויות לתחילת החיים בקולומביה הבריטית, בחנה את הארכיפלג הארקטי הקנדי, היא חקרה מיקרואורגניזמים במשטחי הלבה של הוואי והפליגה עם האגודה לחינוך ימי בתור עוזרת מהנדס. לפני מועמדותה לתפקיד אסטרונאוטית קרדמן עבדה עבור פרויקט המחקר של נאס"א בשנים 2008–2015. ביוני 2017, נבחרה קרדמן לאחת מ-12 אסטרונאוטים בכיתה ה-22 של נאס"א. התמקדות לימודי החלל הייתה על תחזוקת מערכות שונות, לימודי רוסית ועוד, מתוך מטרה לטוס לתחנת החלל ובעתיד לטוס לירח ולמאדים. היא סיימה את הכשרתה ב-2020 במרכז החלל ג'ונסון ביוסטון, טקסס. אתר האינטרנט הרשמי של זינה קרדמן מדיה וקבצים בנושא זינה קרדמן בוויקישיתוף ביוגרפיה של זינה קרדמן באתר של נאס"א זינה קרדמן, ברשת החברתית פייסבוק זינה קרדמן, ברשת החברתית אקס (טוויטר) זינה קרדמן, ברשת החברתית אינסטגרם Astronaut Candidate Zena Cardman | NASA, web.archive.org, ‏2017-07-01 Tar Heel selected for NASA’s new astronaut class, The University of North Carolina at Chapel Hill (באנגלית אמריקאית) אליסף קוסמן, דור המאדים? נאס"א חושפת קבוצה של 12 אסטרונאוטים חדשים, באתר הידען, ‏2017-06-07 אליסף קוסמן, הידען, ה-12 שנבחרו מתוך 18,300: האסטרונאוטים החדשים של נאס"א, באתר ynet, 8 ביוני 2017 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זינה קרדמן".
דג משתובב

דג משתובב (באנגלית: Frockling Fish) הוא סרט הנפשה קצר אמריקאי משנת 1930. הוא הסרט התשיעי בסדרת הסרטים "סימפוניות טיפשיות". הסרט מתחיל בחיות אשר רוקדות ועושות מוזיקה בקרקעית הים: במושב דג רוכב על סוסון ים, בעוד דג אחר משחק עם עוגן ענק. קבוצת דגים רוקדת סביב תיבה. בשלב מסוים תמנון זועם יוצא מתוך התיבה ומנסה לתפוס את הדגים, אך הם נמלטים. ואז התמנון יוצא מהתיבה. ליד סירה מתקיים ריקוד דגים, בניצוח שני לובסטרים ימיים. בתזמורת אחרת, דג מוביל שלושה דגים, המנגנים על צדפות ושלד דג עם מאראקס. לובסטר נוסף מנגן במפוחית. גם כוכבי ים וצדפות (הממוקמות מאחורי הכוכבים) רוקדים בתור. קבוצת דגים קופצת על בטנו של דג גדול יותר, אחד בכל פעם, וגורמת לדג להוציא בועה על כל דג שקופץ עליו. הדגים, ברגע שהם משאירים את הדג הגדול מאחור, הם משחקים עם הבועות. התמנון מפוצץ את הבועות. בועה סוגרת דג ששיחק איתה. התמנון משחק עם הבועה, אבל הדג מצליח לצאת ממנה והתמנון רודף אחריו. הדג דוחף עוגן בסירה והוא מועך את התמנון. הסרט היומי (28 בספטמבר 1930): "תערוכה תת-ימית שגורמת לפטרונים לגחך לאורך כל הדרך. כל מיני דגים פנטסטיים עוברים סדרה מסחררת של ריקודים, תרגילים ומה לא, בהתאמה לאיזו מוזיקה מתאימה בצורה יוצאת דופן. השעשוע העיקרי מסופק על ידי תמנון נבל שרודף אחרי דג, אבל התמנון מפסיד בסופו של דבר כשהדג הקטן והחכם מפיל עליו עוגן מכלי שקוע. אחד הטובים בסדרת סימפוניות טיפשיות." Motion Picture News (27 בספטמבר 1930): "הסרט המצויר הזה של וולט דיסני מכיל את כל הדברים שראיתי פעם אחר פעם עם דגים במקום חיות הלוקות בדליריום טרמנס, רוקדים, מדברים, שרים ומסתובבים. לא יצא לסרט צחקוק מקהל בניו יורק. הציבור ניזון על סוג כזה של דברים." וראייטי (24 בספטמבר 1930): "קומדיה מוזיקלית מצוירת משעשעת. הסצנות כולן מתחת למים, כשהדמויות המצוירות כולן דגים הם רוקדים ושרים ומקבלים סנכרון מוזיקלי קומי. תמנון הוא הנבל ומקבל את מה שמגיע לו בסוף, כשהוא רודף אחרי דג דרך ספינה טבועה ואז עוגן נופל ומוחץ אותו." הסרט הופץ למדיה ביתית ב-19 בדצמבר 2006 באוצרות וולט דיסני: עוד סימפוניות טיפשיות, כרך ב'. "דג משתובב", במסד הנתונים הקולנועיים IMDb (באנגלית) "דג משתובב", במסד הנתונים הקולנועיים KinoPoisk (ברוסית) "Disney's "Frolicking Fish" (1930) |". "Reviews of Sound Shorts". The Film Daily: 11. 28 בספטמבר 1930. נבדק ב-23 בפברואר 2020. {{cite journal}}: (עזרה) "Short Subjects". Motion Picture News: 43. 27 בספטמבר 1930. נבדק ב-23 בפברואר 2020. {{cite journal}}: (עזרה) "Talking Shorts". Variety: 23. 24 בספטמבר 1930. נבדק ב-23 בפברואר 2020. {{cite journal}}: (עזרה)
Street Gossip

Street Gossip הוא מיקסטייפ מסחרי של הראפר האמריקאי ליל בייבי. המיקסטייפ יצא לאור ב-30 בנובמבר 2018, על ידי חברות התקליטים קוואליטי קונטרול מיוזיק, מוטאון, קפיטול רקורדס ו-וולף-פאק מיוזיק גרופ. הוא מכיל הופעות אורח מיק מיל, גאנה, 2 צ'יינז, גוצ'י מיין, ריילו רודריגז, אופסט, יאנג ת'אג ו-NoCap. המיקסטייפ נכנס למקום השני במצעד הבילבורד 200, עם 88,000 יחידות שקולות לאלבום, כולל 5,000 מכירות טהורות. בשבוע השני, המיקסטייפ ירד למקום התשיעי עם 42,000 עותקים בשבוע זה. ב-8 בפברואר 2020, האלבום זכה בתואר הזהב מטעם איגוד תעשיית ההקלטות האמריקאי על מכירות של למעלה מ-500,000 בארצות הברית. מידע על האלבום Street Gossip באתר MusicBrainz Jahmal, Karlton (30 בנובמבר 2018). "Lil Baby Drops "Street Gossip" Featuring Meek Mill, Gunna, Young Thug & More". HotNewHipHop. נבדק ב-30 בנובמבר 2018. {{cite web}}: (עזרה) Renshaw, David (29 בנובמבר 2018). "Lil Baby confirms Meek Mill, Gucci Mane, and more for Street Gossip". The Fader. {{cite web}}: (עזרה) Caulfield, Keith (10 בדצמבר 2018). "Meek Mill's 'Championships' Album Debuts at No. 1 on Billboard 200 Chart". Billboard. נבדק ב-11 בדצמבר 2018. {{cite web}}: (עזרה) Caulfield, Keith (17 בדצמבר 2018). "XXXTentacion's 'Skins' Album Debuts at No. 1". Billboard. נבדק ב-17 בדצמבר 2018. {{cite web}}: (עזרה) "RIAA Certifications - Lil Baby". נבדק ב-1 במרץ 2020. {{cite web}}: (עזרה)
תעלולים ארקטיים

תעלולים ארקטיים (באנגלית: Arctic Antics) הוא סרט הנפשה קצר אמריקאי שהופץ לראשונה ב-26 ביוני 1930. הסרט הוא העשירי בסדרת הסרטים "סימפוניות טיפשיות". הבמאי של הסרט הקצר לא ידוע בוודאות. שמו של אב אייוורקס מופיע בטיוטה, אבל אייוורקס עזב את אולפני ההנפשה של וולט דיסני ארבעה חודשים לפני שהאנימטורים התחילו להפיק את ההנפשה. ב"סימפוניות טיפשיות: לוויה לסדרה המצוירת הקלאסית" של וולט דיסני, ראסל מריט וג'יי.בי. קאופמן אומרים ש"סביר, אבל לא בטוח" שברט ג'ילט ביים את הסרט הקצר, והוסיפו: "ראיות נסיבתיות מצביעות על ג'ילט כבמאי. לאחר שאיוורקס עזב, ג'ילט ביים את כל סימפוניות טיפשיות שלאחר מכן משנת 1930, מלבד אחד. יתרה מכך, הסצנות של הוולרוס המזמר והחותמות המחיאות מורמים ישירות מתוך גלים פראיים, סרט קצר של מיקי מאוס שביים ג'ילט בסוף שנת 1929. בקוטב הצפוני, חיות נהנות לרקוד: הסרט הקצר מתחיל עם דוב קוטב מאונש קטן הרוקד על דוב קוטב גדול בים. בכל פעם שדוב הקוטב נתקל בפיסת קרח, הוא צולל מתחת לים והדוב המאונש קופץ אל פיסת הקרח. לאחר שהותיר אותו מאחור, הדוב המאונש חוזר אל גבו של הדוב, אם כי בסופו של דבר הוא בולע את זנבו של הדוב. דובי קוטב רבים אחרים וכמה ניבתנים רוקדים גם הם על פיסות קרח. ניבתן מנסה לתפוס דג שובב על הקוטב, בעוד ניבתנים רבים אחרים רוקדים. כלב ים מציג מופע עם דג (שבסופו של דבר הוא אוכל את הדג) סביב חבריו, שמתפעלים מהמחזה. לאחר מכן, כלב הים "משחק" עם הניבתן הנ"ל. כלב הים עושה מוזיקה עם קורות הניבתן וניביו, אבל הניבתן מפחיד אותו. והוא מגלם דמות מול כלבי הים. חבורת פינגווינים רוקדת בקו ישר, והולכת בתיק בודד, שניים-שניים. הסרט היומי (21 בספטמבר 1930): "בידור מצויר של כלב ים הוא הנושא הזה של וולט דיסני, אחת מסרטי סימפוניות טיפשיות. דברים מטופשים להפליא. על רקע ארקטי, חיות קטנות מצוירות עוברות את המחוות של שירה וריקוד. הדמויות נעות בסינכרון עם המוזיקה. זה עמוס בצחוק לכולם משש עד שישים, ועוד קצת." וראייטי (30 ביוני 1930): "טוב כמו כל סרט בסדרה זו, שהיא די טובה. ציור וסנכרון נעשה בקפידה ללא אף אחד מהטריקים המפוצצים שמקלקלים כל כך הרבה סרטים מצוירים. מצעד של פינגווינים לצלילי "חייל העץ" הוא צחוק בטוח בכל מקום עם ריקוד כלבי הים לא הרחק מאחור." הסרט הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. "תעלולים ארקטיים", במסד הנתונים הקולנועיים IMDb (באנגלית) "תעלולים ארקטיים", במסד הנתונים הקולנועיים KinoPoisk (ברוסית) "Appraisals of New Short Subjects". The Film Daily. 21 בספטמבר 1930. נבדק ב-23 בפברואר 2020. {{cite journal}}: (עזרה) "Talking Shorts". Variety: 15. 30 ביוני 1931. נבדק ב-23 בפברואר 2020. {{cite journal}}: (עזרה)
יחסי ליטא–סלובקיה

יחסי ליטא–סלובקיה הם יחסי החוץ בין סלובקיה לליטא. שתי המדינות הן חברות מלאות בנאט"ו ובאיחוד האירופי. צ'כוסלובקיה הכירה ברפובליקה של ליטא ב-5 בינואר 1922. לאחר סיפוח צ'כוסלובקיה על ידי גרמניה הנאצית נותקו היחסים בין המדינות. ב-9 בספטמבר 1991, הרפובליקה הפדרלית של צ'כוסלובקיה חידשה את היחסים הדיפלומטיים עם הרפובליקה של ליטא. ב-1 בינואר 1993 פורקה צ'כוסלובקיה לצ'כיה וסלובקיה. ליטא הכירה בסלובקיה לאחר פירוק צ'כוסלובקיה ב-5 בינואר 1993. ב-6 בינואר 1993 כוננו יחסים דיפלומטיים עם הרפובליקה הסלובקית. ב-30 במרץ 2022 נפגש שר החוץ של ליטא גבריאליוס לנדסברגיס עם שר החוץ ואירופה הסלובקי, איבן קורצ'וק, בברטיסלבה, כדי לדון בתוקפנות רוסיה נגד אוקראינה, תמיכה באוקראינה ובאוקראינים הנמלטים מהמדינה השסועה במלחמה. סנקציות בינלאומיות על רוסיה ובלארוס, צעדים לחיזוק הביטחון של מדינות בצד המזרחי של נאט"ו/, אתגרי אבטחת אנרגיה ויחסים דו-צדדיים בין ליטא וסלובקיה. שרי החוץ הדגישו את הצורך לעמוד מאוחד בסולידריות עם אוקראינה ואנשיה, מתן תמיכה מתואמת ומקיפה, הבטחת תגובה מהירה וחזקה לתוקפנות הצבאית של רוסיה, הפעלת לחץ מרבי על המשטר הרוסי, הרחבת והחמרת הסנקציות האישיות והמגזריות. ולהגביר עוד יותר את בידודה של רוסיה. ליטא מיוצגת בסלובקיה באמצעות שגרירותה בווינה, אוסטריה, ובנוסף מחזיקה קונסוליה בברטיסלבה. סלובקיה מיוצגת בליטא באמצעות שגרירותה בריגה, לטביה, ובנוסף מחזיקה קונסוליה בווילנה. מדיה וקבצים בנושא יחסי ליטא–סלובקיה בוויקישיתוף יחסי ליטא–סלובקיה, באתר משרד החוץ הליטאי יחסי ליטא–סלובקיה, באתר משרד החוץ הליטאי Lithuania’s Foreign Minister Gabrielius Landsbergis in Slovakia: We must take all possible measures to stop Russia's aggression against Ukraine באתר משרד החוץ הליטאי, 31 במרץ 2022 אתר על יחסי מדינות
גוב האריות

האם התכוונתם ל... דניאל בגוב האריות - סיפור מקראי גוב האריות (נובלה) – נובלה מועמדת לפרס הפנטזיה העולמי לשנת 2009 מאת סטיבן דאפי מגוב האריות (אנ') - ספר משנת 2019 מאת סוזי לינפילד גוב האריות (חוליית טרור) – חוליית טרור פלסטינית מאזור שכם, אשר מוציאה לפועל פיגועי ירי נגד אזרחים יהודים ונגד חיילי צה"ל באזור
המתקפה על שגרירות יפן בכווית (1974)

ב-6 בפברואר 1974, השתלטו מחבלים פלסטינים על שגרירות יפן בעיר כווית, בירת כווית, ולקחו את השגריר ועשרה עובדים כבני ערובה. המניע של המחבלים היה לתמוך באנשי הצבא האדום היפני ובמחבלים פלסטינים, שהחזיקו בני ערובה במעבורת סינגפורית בתקרית לאג'ו. בני הערובה שוחררו, והמחבלים הורשו לטוס לעדן, בירת תימן. לפני הצהריים ב-6 בפברואר 1974, מספר לא ידוע של מחבלים פלסטינים שהזדהו כחברי החזית העממית לשחרור פלסטין כבשו את שגרירות יפן בכווית. הם לקחו את שגריר יפן בכווית וכמה מחברי הצוות שלו כבני ערובה. המניע של החמושים היה לתמוך באנשי הצבא האדום היפני ומחבלים פלסטינים אחרים שהחזיקו בני ערובה במעבורת סינגפורית בתקרית לאג'ו. בשיתוף עם קבוצה שלישית המכונה "בני השטחים הערביים הכבושים", קבוצות אלו לקחו אחריות לתקרית לג'ו ודרשו מממשלת יפן לשלוח מטוס לסינגפור. לאחר מכן, המטוס היה אמור לאסוף את האנשים האחראים לתקרית לג'ו, שגם החזיקו בני ערובה במעבורת שנחטפה, לכווית. ממשלת יפן פנתה למחרת ביום חמישי, 7 בפברואר, לממשלת כווית כדי שיוכלו להנחית מטוס מיוחד עם המחבלים מלאג'ו. ממשלת כווית סירבה. זו הייתה הפעם הראשונה שמחבלים פלסטינים תקפו בכווית, אף על פי שמשפחת המלוכה הכוויתית, בראשות השייח סבח אלסלים אל-סבח (אנ'), מימנה את תנועת ההתנגדות הפלסטינית. כווית שימשה בעבר נקודת קצה קבועה לחטיפת מטוסים פלסטיניים. למחרת, ביום חמישי 7 בפברואר, ממשלת יפן נכנעה לדרישות המחבלים וסיפקה מטוס למבצעי תקרית לג'ו. המחבלים שחררו את בני הערובה ללא פגע והוטסו לתימן יחד עם מבצעי תקרית לאג'ו. שגרירות יפן בכווית "Guerrillas in Kuwait Seize Tokyo Envoy and Embassy Staff". The New York Times. 7 בפברואר 1974. {{cite news}}: (עזרה)
ברבור הכסף

ברבור הכסף (באנגלית: The Silver Swan) הוא בובה מכנית בצורת ברבור בגודל טבעי שנבנתה בשנת 1773 על ידי הבלגי ז'אן-ז'וזף מרלן (אנ') (נקרא באנגלית ג'ון ג'וזף מרלין), שהיה ממציא ובונה שעונים וכלי נגינה, בשיתוף עם הממציא הלונדוני ג'יימס קוקס (אנ'). הברבור נמצא במוזיאון בווס (אנ') שבטירת ברנרד (אנ') בטיזדייל (אנ') שבמחוז דורהאם (אנ') בצפון-מזרח אנגליה. הוא נרכש בשנת 1872 מתכשיטן פריזאי על ידי ג'ון בווס (אנ'), מייסד המוזיאון. המכשיר פועל באמצעות שלושה מנגנוני שעון נפרדים הכוללים תיבת נגינה. הברבור יושב בתוך "נחל" העשוי ממוטות זכוכית המדמים זרימת מים. ה"נחל" מוקף בעלי כסף, ודגי כסף קטנים "שוחים" בו. הברבור מתכופף אליהם ו"טורף" אחד מהם. יש אומרים שבמקור היה מפל מים מאחורי הברבור, שנגנב בזמן שהיצירה הייתה בסיור מחוץ למוזיאון, מה שגרם בעבר ליצירה להיות גבוהה יותר. לאחר מתיחת הקפיץ של מנגנון השעון, תיבת הנגינה מנגנת ומוטות הזכוכית מסתובבים ויוצרים אשליה של מים זורמים. הברבור מסובב את ראשו מצד לצד וגם מסובב אותו אחורנית ומתכופף כדי "לנקות" את "נוצותיו" (אנ'). לאחר מכן הוא מתכופף קדימה כדי לתפוס ולאכול את אחד מדגי הכסף, ואז ראש הברבור חוזר למצב זקוף, בעוד הדג שתפס "מפרפר" במקורו. בכך מסתיימת פעולת הברבור, שנמשכת כ-32 שניות. הסופר האמריקני מארק טוויין ראה את ברבור הכסף כאשר הוצג ב-1867 בתערוכה בפריז ותיאר אותו בספרו "התמימים בחוץ לארץ": "התבוננתי בברבור הכסף, שהיו לו תנועות מלאות חיים ואינטליגנציה חיה בעיניו, צפיתי בו שוחה בנינוחות ובחוסר דאגה כאילו נולד בבִּיצה ולא בבית מלאכה של תכשיטים, צפיתי בו תופס דג כסף מתחת למים, מרים את ראשו ועושה את התנועות הרגילות והמדוקדקות של בליעתו..." מדיה וקבצים בנושא ברבור הכסף בוויקישיתוף הפעלת ברבור הכסף, סרטון באתר יוטיוב רכיב הזיכרון והמערכת בפעולה, סרטון באתר יוטיוב טורף דג, סרטון באתר יוטיוב פירוק ושימור, סרטון באתר יוטיוב פעולת מוטות הזכוכית המדמים מים זורמים, סרטון באתר יוטיוב Roger Smith, James Cox’s Silver Swan, ARTEFACT, ‏2016 A Collection Of Treasures, The Bowes Museum
פגסוס

פֵּגַסוֹס (ביוונית: Πήγασος) הוא סוס מכונף אגדי ואחת הדמויות המפורסמות ביותר מתוך המיתולוגיה היוונית. סוסים מכונפים מופיעים במספר מיתולוגיות שונות (אנ'), אך פגסוס הוא ככל הנראה הקדום והמפורסם מכולם. לפי האגדה, פגסוס היה בנם של הגורגונה מדוזה ואל הים פוסידון. הוא ואחיו קריסאור בקעו חיים מתוך ראשה הכרות של מדוזה לאחר שהיא נקטלה על ידי פרסאוס. הגיבור המיתולוגי בלרופון ריסן את פגסוס בעזרת רסן מוזהב שקיבל מאתנה ורכב עליו בקרב מול הכימרה, מפלצת יורקת אש שמתוארת כבעלת ראש של אריה, גוף של עז וזנב של נחש או דרקון. בעקבות הצלחותיו נגד הכימרה ובהרפתקאות נוספות, ביקש בלרופון לרכוב על פגסוס למרומי האולימפוס ולחיות בין האלים, דבר שעורר עליו את חמתם. פגסוס השליך מעליו את בלרופון שנפל אל מותו, אולם הוא עצמו הגיע אל האולימפוס, חי באורוות זאוס וקיבל את התפקיד לשאת את ברקיו. כהוקרה על השירות הנאמן, הפך זאוס את פגסוס לקבוצת כוכבים. הסיודוס קישר את שמו של פגסוס עם המילה היוונית ל"מעיין". ואמנם, בכל מקום בו הוא רקע בפרסותיו על הקרקע, מעיין שופע פרץ. כך נוצר המעיין המקודש היפוקרנה על הר המוזות. ישנה סברה הקושרת את שמו למילה "ברק" בשפה האנטולית לווית, דבר המתיישב עם תיאורו של פגסוס כנושא הברקים של זאוס. מדיה וקבצים בנושא פגסוס בוויקישיתוף פגסוס, באתר אנציקלופדיה בריטניקה (באנגלית) פגסוס, באתר אנציקלופדיית ההיסטוריה העולמית (באנגלית)
יש לי חג

יש לי חג (ידוע משורת הפזמון: יש לי יום יום חג) הוא שיר שנכתב והולחן על ידי נעמי שמר עבור שלישיית הגשש החיוור. שירה של שמר הושר לראשונה בפסטיבל הזמר והפזמון שהתקיים בשנת 1972. את השיר ביצעו הגשש החיוור בחלק האמנותי של הפסטיבל. את העיבוד לשיר הפיק יצחק גרציאני. השיר הידוע בשורה מהפזמון – "יש לי יום יום חג". בניגוד לזמן המתואר בשיר, 'החג האמיתי' לדברי המשוררת נמצא ומתקיים בחיינו כל יום, בדברים הקטנים והיומיומיים, במראות התינוקות שלומדים פתאום ללכת והאופה שאופה לנו את הלחם. כל אלה מופיעים "כשתיאלם תרועת הפסטיבלים", ואז מתגלה היכולת לשמוח בדברים פעוטים ויומיומיים בחיינו. השיר בביצוע הגששים הגיע למקום האחד עשר במצעד השנתי בשנת 1972. השיר נכלל בתקליטם של הגשש החיוור, "שירי נעמי שמר" משנת 1979. לשיר קיימים ביצועים נוספים. ידועים אלו של דודו זכאי ודורית ראובני והגרובטרון. גברת פאף עשתה גרסת כיסוי במסגרת הגרסה העברית לסדרה בובספוג בפרק "פאף בכלא". הגשש החיוור - יש לי חג, סרטון בערוץ "סימה", באתר יוטיוב (אורך: 03:47) מילות השיר "יש לי חג", באתר שירונט יש לי חג, באוסף המוזיקה הישראלית דודו זכאי ודורית ראובני - יש לי יום יום חג, סרטון בערוץ "Yaron Gozanie", באתר יוטיוב (אורך: 02:52) מילות השיר "יש לי חג", באתר שירונט
הל (פירושונים)

האם התכוונתם ל... הל – תבלין. הל (אלה נורדית) – אלה במיתולוגיה הנורדית. הל (מיתולוגיה) – ארץ המתים במיתולוגיה הנורדית, וכינוי לגיהנום בשפות שונות. הל (עיר) – עיר בצפון פולין. הל (נורווגיה) – עיר בנורווגיה. הל (דמות שייקספיריאנית) – דמות ממחזותיו ההיסטוריים של ויליאם שייקספיר. הל (חצי אי) – חצי אי בים הבלטי בצפון פולין. אישים: ריצ'רד הל – זמר אמריקאי האל היל